Държавен вестник, бр. 92, 2011 г., стр. 25

БРОЙ  92	
Д Ъ Р Ж А В Е Н  В Е С Т Н И К 	
СТР.  25  
форми на обучение, да изучават и внедряват в 
практиката научните достижения в областта 
на спорта; 
и) да проявяват етичност, справедливост, 
уважение към спортистите и своите колеги и 
непримиримост към неспортсменски постъпки 
и прояви;
к) да изпълняват и други функции, свързани 
с длъжността или поставени от управителните 
органи на спортните федерации и спортните 
клубове задачи. 
Чл. 11. Спортно-педагогическите кадри са 
длъжни да спазват действащите в областта на 
физическото възпитание и спорта нормативни 
актове. 
Раздел IV
Национален регистър на спортно-педагоги­
ческите кадри
Чл. 12. Спортните федерации водят регистри 
на спортно-педагогическите кадри, заемащи 
длъжностите по чл. 3, във федерациите и/или 
в спортните клубове – техни членове.
Чл. 13. Физическите лица, които извършват 
спортни услуги, се вписват в регистрите 
на спортните федерации, администриращи 
съответния вид спорт.
Чл. 14. Спортните федерации извърш­
ват атестиране на вписаните в регистрите 
им спортно-педагогически кадри на всеки 
2 години по разработена от федерацията на­
редба, съобразена със следните критерии за 
атестиране: 
1. спечелени медали и призови класирания 
от олимпийски игри, световни и европейски 
първенства за мъже, жени, юноши и девойки;
2. подобрени олимпийски, световни и 
европейски рекорди за мъже, жени, юноши 
и девойки;
3. подготвени спортисти за националните 
отбори по възрастови групи;
4. призови класирания в държавните 
първенства; 
5. подобрени републикански рекорди за 
мъже, жени, юноши и девойки;
6. изпълнение на структурните модели и 
единните програми на спортните федерации; 
7. подготвени и приети деца в спортните 
училища;
8. ефективност на учебно-тренировъчния 
и възстановителен процес, измерена с 
динамиката на развитие на качествата и 
уменията на спортистите; 
9. професионални знания, творчески 
възможности, научни интереси, разработки и 
публикации, предаване на опит, участие във 
формите за повишаване на квалификацията и др.
Чл. 15. Министерството на физическото 
възпитание и спорта води Национален 
регистър на спортно-педагогическите кадри, 
извършващи учебно-тренировъчна и спортно-
състезателна дейност и предоставящи спортни 
услуги в системата на физическото възпитание 
и спорта.
Чл. 16. На вписване в Националния ре­
гистър на спортно-педагогическите кадри 
подлежат следните данни:
1. наименование на вида спорт;
2. име, презиме, фамилия и година на 
раждане;
3. месторабота – адрес и телефон на ор­
ганизацията;
4. заемана длъжност;
5. завършено училище, година на завърш­
ването му, специалност, придобита образова­
телно-квалификационна степен; 
6. трудов стаж по специалността и профе­
сионален опит;
7. завършени курсове и следдипломни 
квалификации;
8. получени звания и награди.
Чл. 17. Спортните федерации предоставят 
на Министерството на физическото възпита­
ние и спорта данните по чл. 16 за вписване 
в Националния регистър на спортно-педаго­
гическите кадри, както и настъпилите про­
мени в тях в 10-дневен срок от възникване 
на обстоятелството или неговата промяна.
Чл. 18. Спортно-педагогически кадри, ко­
ито не са вписани в Националния регистър 
на спортно-педагогическите кадри, воден от 
Министерството на физическото възпитание 
и спорта, нямат право да извършват учебно-
тренировъчна и спортно-състезателна дейност 
и да заемат длъжностите, посочени в чл. 3.
Допълнителни разпоредби
§ 1. Спор т но -педа г ог и ческ и ка д ри, 
придобили професионална квалификация 
по определен вид спорт, могат да заемат 
длъжностите по чл. 3 в сходни видове спорт, 
за които няма предвидена специалност в 
съответните училища или професионална 
квалификация, съгласно изискванията на 
Закона за професионалното образование и 
обучение. 
§ 2. Длъжностите, посочени в чл. 3, свър­
зани със спортове, дисциплините на които 
представляват отделен вид спорт, могат да 
бъдат заемани и от спортно-педагогически 
кадри, които притежават професионална 
квалификация по един от тези видове спорт.
§ 3. Дипломите за завършено образова­
ние в чуждестранни училища се признават 
съгласно условията на Наредбата за държав­
ните изисквания за признаване на придобито 
висше образование и завършени периоди на 
обучение в чуждестранни висши училища, 
приета с ПМС № 168 от 2000 г. (обн., ДВ, 
бр. 69 от 2000 г.; изм., бр. 25 и 79 от 2009 г. 
и бр. 59 от 2010 г.).